حمد بن خالد الناصري، (تولد و مات ف سلا، 22 مارس 1835 - 12 أكتوبر 1897) كان مؤرخ مغريبي، كيتعتابر أهم مؤرخ مغريبي ف لقرن 19، و لكتاب ديالو "لإستقصا" (اللي دوّز 20 عام باش يكتبو) جامع بزاف د لمراحل د التاريخ د لمغريب، و محسوب من لمراجع لمهمة اللي باقا كاتخدّم تال دابا. الناصري كانت عندو خدامي مهمة معا لمخزن. كان واحد لوقت هو لمدير د لأحباس، و كان لامين ديال بزاف ديال لمراسي د لمغريب. لأصل ديالو من الزاوية الناصرية ف تامݣروت، اللي جات ف لمنطقة د درعة. كبر ف تقافة بلدية دينية، وحفض لقرآن كامل ف صغرو، ف لمسيد د محمد لعلو ف سلا. من تاريخ التأليف التاريخي بالمغرب الأقصى - المؤرخ أحمد الناصري وكتابه الاستقصا - موقع محمد عابد الجابري